Ek het 4 dae terug 'n bytmerk op my bo-been opgemerk en gedink dis 'n bosluis of 'n spinnekopbyt. Die klier in my lies het geswel en is seer. My lyf is ook die afgelope 2 dae seer - baie soos grieperigheid.
Die bytplek word nou swart. Ek het antibiotika wat ek gebruik. Indien dit 'n spinnekopbyt is, moet ek ander medikasie ook gebruik, of sal alles maar met die tyd regkom?
Ann, as die antibiotika wat jy gebruik doksisiklien is, behoort jy nie die hoofpyne ens. te ontwikkel nie. Die feit dat dit swart is is sterk ten gunste van ‘n bosluisbyt. Sterkte.